નાનપણમાં તેઓ અન્ય બાળકોની જેમ જ સામાન્ય બાળક હતા પરંતુ તેમને એવો તાવ આવ્યો કે જેનો લાંબો ઇલાજ કરાવ્યા છતાં પણ તેમને સારું ન થયું. ડોક્ટરે તેમને એક ઇન્જેક્શન આપ્યું કે જેની તેમને એલર્જી હતી અને તેમનો તાવ ઘટવાને બદલે વધી ગયો. તેના કારણે તેમનાં શરીરનાં જમણાં અંગોએ કામ કરવાનું બંધ કરી દીધું. તેઓ જણાવે છે, "મારો ઇલાજ થવો અશક્ય હતો. ડૉક્ટર્સે મારા માતા-પિતાને એવી સલાહ આપી હતી કે મને કોઈ આશ્રમમાં મૂકી આવે અને બીજા કોઈ સ્વસ્થ બાળકને જન્મ આપે. મને આશ્રમમાં મૂકવા માટેની દસ્તાવેજી કાર્યવાહી પણ કરી દેવાની તૈયારીઓ કરી દેવામાં આવી હતી પરંતુ મારા માતા-પિતાને એવો અહેસાસ થયો કે હું સારી રીતે જીવન જીવી શકું તેમ છું અને મારી માતાએ એવું નક્કી કરી લીધું કે તે મારો ઉછેર સામાન્ય બાળકની જેમ જ કરશે. જોકે, ત્યાં સુધી મારા શરીરનાં જમણાં અંગને લકવો મારી ગયો હતો."